**Augstākās izglītības pedagogu profesionālās pilnveides programma "Inovācijas augstskolas didaktikā"**

Lai rosinātu nepārtrauktu profesionālo pilnveidi augstskolas didaktikā, izveidota augstākās izglītības pedagogu profesionālās pilnveides programma "Inovācijas augstskolas didaktikā".

**Programma atbilst:**

**Augstskolu likuma 5. panta *Augstskolu uzdevumi*** 2. punktam: *Augstskolas īsteno savas iekšējās kvalitātes nodrošināšanas sistēmas, kuru ietvaros* (4. apakšpunkts): *izveido iekšējo kārtību un mehānismus akadēmiskā personāla kvalifikācijas un darba kvalitātes nodrošināšanai*;

**Augstskolu likuma 26. panta *Augstskolas personāls, tā tiesības un pienākumi*** 5. punktam: *Augstskolas vadības pienākums ir rūpēties par personāla darba apstākļiem, nodrošināt iespēju celt kvalifikāciju un pārkvalificēties*.

**Mērķis**: pilnveidotas zināšanas augstskolas didaktikā un to izmantošanas iespējas pedagoģiskajā darbībā.

**Uzdevumi:** veicināt teorētisko atziņu un praktiskās darbības izvērtēšanu un inovāciju ieviešanu pedagoģiskajā darbā; pilnveidot zināšanas par augstākās izglītības attīstības stratēģiju Latvijā ES kontekstā; rosināt nepārtrauktu profesionālo pilnveidi augstskolas didaktikā.

**Mērķa grupa:** augstākās izglītības pedagogi un studējošie.

**Programmas vadītājs:** LLU studiju prorektors, profesors, Dr.sc.ing. Kaspars Vārtukapteinis.

**Programmas direktore:** LLU Tehniskās fakultātes (TF) Izglītības un mājsaimniecības institūta (IMI) profesore, Dr.paed. Baiba Briede.

**Apjoms:** 4 KP (160 akadēmiskās stundas, tajā skaitā 40-64 kontaktstundas).

**Īstenošana un pieteikšanās:** Kontaktstundas tiek īstenota moduļu formā. Viens modulis – 4 akadēmiskās stundas. Kontaktstundām jāizvēlas 10-16 moduļi. Moduļus var izvēlēties visus vienā gadā, vairāku gadu vai arī visa vēlēšanu perioda laikā.

Pieteikties iespējams katru gadu līdz 20.septembrim, 20.decembrim un 20. martam pie studiju prorektora sekretāres 193. telpā, Lielajā ielā 2 (Jelgavas pils), Jelgavā, LV-3001 vai TF IMI 354. telpā, J. Čakstes bulvārī 5, Jelgavā, LV-3001.

Piesakoties uz programmu, jāaizpilda iesniegums (skatīt raksta pielikumā). To var aizpildīt arī elektroniski un sūtīt uz e-pastu:baiba.briede@llu.lv.

Kontaktstundu laiks:  piektdienās **9.30-13.00**, sākot no oktobra pirmās piektdienas.

**Sertifikāta saņemšanas nosacījumi:**

1. Sekmīgi apgūti profesionālās pilnveides moduļi 40-64 kontaktstundu apjomā.

2. Aizstāvēts noslēguma darbs vai dokumentāli pierādīta profesionālās pilnveides mērķim atbilstoša starptautiskā mobilitāte, piedalīšanās konferencēs un semināros 96-120 stundu apjomā.

**Studiju vieta:** TF IMI 336.auditorija.

**Sīkāka informācija pa tālruni: 27856742 vai pa e-pastu: baiba.briede**@**llu.lv.**